S Holzdoor, d Rammpfähl und im zweite Stock d Zug- und Ufhängvorrichtig vo dr Rammpfahlaalag us em spoote 16. Johrhundert si noochbaut worde. Die riisige Zifferbletter am Durm het mä abgnoh und an drei Site mit  dezentere Zifferechränz ersetzt; uf dr Fäldsite het mä an dr entsprächende Stell wider e Bächnasen-Erker aagmacht. So het mä au die beide zuegmuurte Fänster uf dt Stadtsite wider chönne ufmache. Der ehemolig Polizeiboste und d Stäge het mä lo si as attraktivi Ergänzigen im Baustil vo ihrer Zit. Eigedümer vom Dalbedoor isch d Iiwohnergmeind Basel-Stadt.